Missatge: BarcelonaBarcelona permet als xiringuitos servir begudes a peu d'aigua per combatre els llaunersDotze xiringuitos ja ofereixen la possibilitat de servir fins a primera línia de mar. Redacció Actualitzat a les 16:29 h   07/07/2012 Els xiringuitos són un clàssic de l'estiu i les platges però el que no és tan habitual és veure els cambrers servir fins a primera línia de mar. Els banyistes de les platges de Barcelona, però, poden ser espectadors d'aquesta insòlita imatge i, fins i tot, aprofitar i prendre la beguda que vulguin. L'ajuntament de la ciutat ha pactat amb els concessionaris de xiringuitos que puguin servir més enllà dels 50 metres a la rodona a què fins ara estaven autoritzats. L'objectiu: combatre la competència deslleial de la venda ambulant. Dotze dels divuit xiringuitos que hi ha al llarg del litoral barceloní s'han sumat a una iniciativa que té caràcter voluntari i que no representa cap cost addicional. Els clients no han de pagar més que si s'acostessin a la barra i reben la seva beguda en got de plàstic. Els cambrers han d'anar identificats per diferenciar-se de les persones que no tenen llicència.

Resposta: I el proper pas serà vallar les platges per tal que els llauners no hi tinguin accés i ja tindrem una nova privatització de l'espai públic.